Σχολιασμός Βίντεο: She`s got your eyes

Βασιλείου Νεκτάριος Β’1

Το συγκεκριμένο βίντεο προβάλλει την καθημερινότητα τριών διαφορετικών ατόμων. Παρ` όλ` αυτά, αυτοί οι τρεις άνθρωποι φαίνεται πως έχουν πολλά κοινά στην καθημερινή τους ζωή.

Αρχικά, όλοι τους έχουν μια μέρα γεμάτη δουλειές και υποχρεώσεις οι οποίες δεν τους επιτρέπουν να αφιερώσουν αρκετό χρόνο στον εαυτό τους αλλά και στα ενδιαφέροντα τους, κάτι που δεν θα έχει θετικά αποτελέσματα. Επιπλέον, μια τόσο φορτωμένη καθημερινότητα θα τους προκαλεί ένα μεγάλο φόρτο κούρασης, ο οποίος είναι από μόνος του επιβλαβής για την υγειά όλων των ανθρώπων. Όμως, υπάρχουν και άλλοι παράγοντες που επηρεάζουν αρνητικά την υγεία. Ο κυριότερος είναι το πολύ άγχος. Ο οποιοσδήποτε άνθρωπος που έχει μια φορτωμένη καθημερινότητα θα έχει πολύ άγχος στην προσπάθεια του να είναι συνεπής σε όλες του τις υποχρεώσεις. Δυστυχώς, αυτό είναι ένα φαινόμενο που παρατηρείται όχι μόνο σε ενήλικες, αλλά και σε παιδία, τα όποια κυρίως στις ηλικίες γυμνασίου και λυκείου καλούνται να αντιμετωπίσουν υπερβολικά πολλές δραστηριότητες στις οποίες περιλαμβάνεται ένα φορτωμένο σχολικό πρόγραμμα με αρκετή δουλειά για το σπίτι αλλά και πολλές εξωσχολικές δραστηριότητες οι οποίες επιφέρουν επιπλέον διάβασμα εφόσον είναι μια δεύτερη ή τρίτη γλώσσα.

Επιπλέον, η ζωή σε μια μεγάλη πόλη δεν είναι ποτέ εύκολη. Αυτό συμβαίνει γιατί στην καθημερινή ζωή υπάρχουν πολλές υποχρεώσεις. Αυτό φαίνεται και μέσα από το βίντεο το οποίο δείχνει την ζωή τριών διαφορετικών ανθρώπων οι οποίοι έχουν πολλές δουλείες, ενώ πρέπει να σκεφτούν και πολλά άλλα πράγματα που τα αντιμετωπίζει όλος ο κόσμος, όπως οι οικονομικές δυσκολίες. Βεβαίως είναι αδύνατο να ζούμε σε έναν ιδανικό κόσμο όπου όλα είναι όπως τα θέλουμε και δεν υπάρχουν υποχρεώσεις ή δυσκολίες.

Τέλος, αυτό που καταλαβαίνω εγώ από το βίντεο She`s got your eyes είναι ότι η καθημερινή ζωή δεν είναι καθόλου εύκολη. Αντίθετα, είναι γεμάτη πολλές υποχρεώσεις και άγχος που μας εμποδίζει να αφιερώσουμε χρόνο στον εαυτό μας, κάτι που είναι ένα βασικό πρόβλημα στις μέρες μας.